stanford-oval/wikipedia huggingface dataset:
אלישע אוטיס
ביוגרפיה

אוטיס נולד בהליפקס, ורמונט. אביו היה שופט ומחוקק. בגיל 19 עבר לטרוי, ניו יורק, ולאחר מכן לברטלבורו, ורמונט. בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות. בעבודתו שם המציא מנגנון המאפשר את העלאת קצב הייצור.
בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו. בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי". המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת.
שנה לאחר ההמצאה התפטר מעבודתו ופתח חברה לייצור מעליות. המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה. לאחר מכן החל העסק שלו להצליח. ב-23 במרץ 1857 התקין את מעלית הנוסעים הראשונה שלו בחנות בניו יורק.
מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858).
אוטיס נפטר ב-8 באפריל 1861 ביונקרס, ניו יורק מדיפתריה. לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד.
בשנת 1988 צורף שמו של אוטיס להיכל התהילה הלאומי לממציאים.
הערות שוליים

1 2  אלישע אוטיס, באתר היכל התהילה הלאומי לממציאים, (באנגלית)
| --- | --- |
בקרת זהויות :  PLWABN: 9810590100305606  GND: 1275015077  ISNI: 0000 0001 2252 2588  LCCN: no2012135297  ULAN: 500222267  VIAF: 172312611   WorldCat (עם VIAF): 172312611 
דגם המעלית הראשונה של אוטיס במרכז המבקרים במפעל החדש של החברה בטיינג'ין
תרשים הפטנט של אוטיס למעלית המופעלת על ידי מנוע קיטור, 15 בינואר 1861
אידאה (מיתולוגיה)

במיתולוגיה היוונית ישנן כמה דמויות בשם אִידֵאַה (ביוונית עתיקה: Ἰδαία, "היא שחיה בהר אידה" (אנ'))
הניאדה אידאה, אשתו של סקמנדרוס (אנ'), אל הנהר, ואמו של המלך טֶאוּקְרוֹס (אנ'). כנראה הבת של אוקיינוס וטתיס
בתו של דָרְדַנוּס (אנ'), מלך הסקיתים ובָּטֵאַה, מלכת האמזונות. אשתו של המלך פיניאוס. בגלל האשמות שווא שלה נכלאו ועונו בניה החורגים. לאחר מכן שלחו אותה חזרה לאביה, שדן אותה למוות
הנימפה אידאה שבעקבות התרועעות עם זאוס ילדה את קֶרֵס (אנ'). ייתכן שהיא זהה לאידאה בת מינוס שילדה את אָסְטֵרְיוֹן (אנ') (שזאוס אביו)
אמם של הקורטים (אנ'), הרקדנים הלוחמים שהגנו על זאוס הפעוט במערה בהר אידה בכרתים
הערות שוליים

↑  Grimal, Pierre, The Dictionary of Classical Mythology, Wiley-Blackwell, 1996, s.v. Idaea, p. 227.
↑  Tripp, Edward, Crowell's Handbook of Classical Mythology, Thomas Y. Crowell Co; First edition (1970), s.v. Idaea (2), pp. 315–316.
↑  דיודורוס סיקולוס, Diodorus Siculus: The Library of History. Translated by C. H. Oldfather. Twelve volumes. Loeb Classical Library. Cambridge, MA: Harvard University Press; London: William Heinemann, Ltd. 1989, ספר שלישי, 61.2.
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
אליזבת אוגוסטה סופיה, רוזנת פפאלץ-נויבורג

אליזבת אוגוסטה סופיה, רוזנת פפאלץ-נויבורג (בגרמנית: Elisabeth Auguste Sofie von der Pfalz; ‏ 17 במרץ 1693 - 30 בינואר 1728), הייתה בתו של קרל השלישי פיליפ, הנסיך הבוחר מפפאלץ, וסבתו של מקסימיליאן הראשון יוזף, מלך בוואריה.
ביוגרפיה

אליזבת אוגוסטה סופיה נולדה ב-17 במרץ 1693 בבריג שבשלזיה, לקרל השלישי פיליפ, הנסיך הבוחר מפפאלץ וללודוויקה קרולינה רדזיוויל, בתם של בוגיסלאב רדזיוויל ואנה מריה רדזיוויל. בהיותה בת שנתיים מתה אמה, וכל אחיה ואחיותיה מתו בינקותם.
ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, בנישואים שנועדו למנוע מלחמת ירושה על נסיכות הבוחר מפפאלץ, מכיוון שלאביה לא היו בנים. אולם ב-30 בינואר 1728 מתה אליזבת אוגוסטה סופיה, ובשנת 1729 מת בעלה יוזף קרל, ומשום כך ירש לבסוף את אביה, אחיינה-חתנה קרל תאודור, רוזן פפאלץ-זולצבאך.
משפחתה

ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, ממנו נולדו לה 7 ילדים:
קרל פיליפ אוגוסט, רוזן פפאלץ-זולצבאך (1718–1724)
מריה אינוצנצה, רוזנת פפאלץ-זולצבאך (1719)
אליזבת אוגוסטה, רוזנת פפאלץ-זולצבאך (1721–1794), התחתנה עם קרל תאודור, הנסיך הבוחר מבוואריה
מריה אנה, רוזנת פפאלץ-זולצבאך (1722–1790), התחתנה עם קלמנס פרנץ, דוכס בוואריה
מריה פרנצסקה, רוזנת פפאלץ-זולצבאך (1724–1794), התחתנה עם פרידריך מיכאל, רוזן פפאלץ-צווייבריקן-בירקנפלד
קרל פיליפ אוגוסט, רוזן פפאלץ-זולצבאך (1725–1728)
בן (1728)
אלישע בן מרדכי

אלישע בן מרדכי (נולד בשנת 1947 במחנה עקורים באוסטריה) הוא סופר, מתרגם ומוציא לאור ישראלי.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בן מרדכי למד בבית הספר בחיפה והוא בוגר בית הספר הריאלי. הוא שירת בצה"ל בחיל המודיעין ולאחר מכן למד באוניברסיטת תל אביב כלכלה ומדעי המדינה.
במקביל ללימודיו האקדמיים כתב ספרות נוער פופולרית, ספרי פטריק קים, מערבוני רינגו וביל קרטר ועוד. ספריו פורסמו בהוצאות רמדור, מ. מזרחי, תמוז ועוד.
בן מרדכי הקים ב-1993 את ההוצאה לאור אסטרולוג והפיק את מרבית ספריה.
חיים אישיים

בן מרדכי נשוי ואב ל-4 בנים.
ראו גם

ספרי הוצאת אסטרולוג
איגרת רשות

בהלכה, איגרת רשות היא בעיקרה מכתב חולין אישי.
מספר שיטות נאמרו בעניין מהי "איגרת רשות":
איגרת שאילת שלום- אדם כותב איגרת לחברו ובה שואל לשלום חברו.
איגרת צווי השלטון - איגרת שבה מתפרסם צו השלטון.
איגרת מינוי הניתנת לאיש שהוסמך להיות דיין. ניתנת על ידי בית הדין הרבני הגדול.
מבחינה הלכתית

בתלמוד ישנו דיון האם מותר לקרוא באיגרת רשות בשבת, והאם מותר לכתוב איגרת כעין זו בחול המועד. להלכה נפסק שמותר לכתוב איגרת רשות בחול המועד. הראשונים נתנו כמה טעמים להיתר הכתיבה. לדעת הרמב"ם הוא משום שאין אדם מדקדק בתיקון הכתיבה והיא נחשבת כמעשה הדיוט
הערות שוליים

↑  משנה תורה לרמב"ם, ספר זמנים, הלכות שביתת יום טוב, פרק ז', הלכה י"ד.
ערך זה הוא קצרמרבנושא הלכה. אתם מוזמנים לתרום לוויקיפדיה ו.
אליזבת אלברטינה, נסיכת סקסוניה-הילדבורגהאוזן

אליזבת אלברטינה, נסיכת סקסוניה-הילדבורגהאוזן (בגרמנית: Elisabeth Albertine von Sachsen-Hildburghausen; 4 באוגוסט 1713 – 29 ביולי 1761), הייתה נסיכה גרמנית, ואמה של שארלוט ממקלנבורג-שטרליץ מלכת בריטניה.
ביוגרפיה

אליזבת נולדה ב-4 באוגוסט 1713 בהילדבורגהאוזן שהשתייכה לדוכסות סקסוניה-הילדבורגהאוזן, לארנסט פרידריך הראשון, דוכס סקסוניה-הילדבורגהאוזן, וסופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך.
ב-5 בפברואר 1735 התחתנה אליזבת עם הדוכס קרל לודוויג פרידריך ממקלנבורג, נסיך מירוב, בנו הצעיר של אדולף פרידריך השני, דוכס מקלנבורג-שטרליץ. בשנת 1752 מת בעלה הדוכס קרל לודוויג פרידריך ממקלנבורג, נסיך מירוב, וחצי שנה מאוחר יותר מת אחיו אדולף פרידריך השלישי, דוכס מקלנבורג-שטרליץ. מכיוון שגיסה מת ללא ילדים, עלה בנה אדולף פרידריך הרביעי, דוכס מקלנבורג-שטרליץ לשלטון במקומו, ומכיוון שהיה קטין שימשה אליזבת כעוצרת בשמו עד שבגר.
ב-29 ביולי 1761 מתה אליזבת בנוישטרליץ, וחודשיים לאחר מכן הוכתרה בתה שארלוט ממקלנבורג-שטרליץ כמלכת בריטניה.
משפחתה

בשנת 1735 התחתנה אליזבת עם הדוכס קרל לודוויג פרידריך ממקלנבורג, נסיך מירוב. לבני הזוג היו 10 ילדים:
כריסטינה, דוכסית מקלנבורג-שטרליץ (1735–1794)
קרולינה, דוכסית מקלנבורג-שטרליץ (1736)
אדולף פרידריך הרביעי, דוכס מקלנבורג-שטרליץ (1738–1794)
אליזבת כריסטינה, דוכסית מקלנבורג-שטרליץ (1739–1741)
סופיה לואיזה, דוכסית מקלנבורג-שטרליץ (1740–1742)
קרל השני, הדוכס הגדול של מקלנבורג-שטרליץ (1741–1816)
ארנסט גוטלוב, דוכס מקלנבורג-שטרליץ (1742–1814)
סופיה שארלוטה, דוכסית מקלנבורג-שטרליץ (1744–1818), התחתנה עם ג'ורג' השלישי, מלך הממלכה המאוחדת
גוטלף, דוכס מקלנבורג-שטרליץ (1745)
גאורג אוגוסט, דוכס מקלנבורג-שטרליץ (1748–1785)
אלכס בנדרסקי

אין תמונה חופשית
אלכס בנדרסקי (נולד בשנת 1975) הוא מתרגם ישראלי.
ביוגרפיה

אלכס בנדרסקי נולד בקישינב שבמולדובה. בן לאם מורה להיסטוריה ולאב מהנדס וממציא. סבו, יעקב מאירסון, היה ממייסדי התנועה הקומוניסטית בארץ ישראל ב-1919.
לאחר מאבק ארוך לעלות לישראל מברית המועצות, במהלכו נפטר אביו, הותרה עליית משפחתו בשנת 1983.
התגורר בראשון לציון ולמד בגימנסיה גן נחום. שירת בצה"ל שירות חובה מלא ומילואים במהלכו השתתף במבצע חומת מגן ובמבצעים אחרים. למד באוניברסיטת חיפה. בין השנים 2004–2008 היה מוצב באירופה מטעם מערכת הביטחון הישראלית.
עובד כיום כמהנדס בדיקות תוכנה בחברה פיננסית.
כתב שירה עוד בילדותו. תרגומיו התפרסמו בכתבי העת "עלי-שיח", "קשת" ועוד, ובמדורי תרבות של העיתונים היומיים.
היה המתרגם הראשון שתרגם לעברית את הפואמה הראשונה של אלכסנדר פושקין, "רוסלאן ולודמילה", במלואה.
תרגומיו לשיריהם של אנה אחמטובה ואלכסנדר פושקין התפרסמו בכתב העת "קשת".
ידוע גם בתור האישיות האינטרנטית "אלכס מהכרמל" העוסק בעיקר בפרשנות בנושא רוסיה ואוקראינה באתר החדשות רוטר.נט, ובתרגומים של מאמרים וכתבות בנושא ישראל מהעיתונות הרוסית.
מתגורר בחיפה ובסן דייגו.
ספריו > ספרים שתרגם

"רוסלאן ולודמילה" מאת אלכסנדר פושקין, הוצאה עצמית (2002)
"הפודל הלבן וסיפורי כלבים אחרים, הוצאת הקיבוץ המאוחד (2005)
פרסים

פרס ראשון בתחרות הספרותית על שם ליס מילר (2002)
פרס ראשון בתחרות הספרותית על שם ליס מילר (2003)
אלכס ברנגר

אלחנדרו "אלכס" בֶּרֶנְגֵר רמירו (בספרדית: Alejandro 'Álex' Berenguer Remiro; נולד ב-4 ביולי 1995) הוא כדורגלן ספרדי המשחק בעמדת הקיצוני באתלטיק בילבאו.
קריירת מועדונים

ברנגר נולד בפמפלונה, נווארה והוא תוצר מחלקת הנוער של אוססונה. את הופעת הבכורה שלו בקבוצת המשנה הבוגרת של המועדון ערך בפברואר 2014 במסגרת הליגה הספרדית הרביעית. ב-10 בספטמבר של אותה השנה, ברנגר רשם את משחקו הראשון במדי הקבוצה הבוגרת כאשר נכנס כמחליף בהפסד החוץ 2–0 לדפורטיבו אלאבס במסגרת גביע המלך הספרדי. את משחקו הראשון במסגרת הליגה הספרדית השנייה ערך ב-10 בינואר של השנה החולפת, כשנכנס פעם נוספת כמחליף בתיקו אחת בחוץ מול רקראטיבו ולבה.
ברנגר כבש את שער הבכורה שלו בקריירה הבוגרת ב-30 באוגוסט 2015 בניצחון 0–1 על מיראנדס. ב-29 בינואר 2016 הוא האריך את חוזהו עד לשנת 2020.
את משחקו הראשון בליגה הבכורה רשם ב-22 בספטמבר במסגרת הפסד הבית 2–1 לאספניול. שער הבכורה שלו בליגה הגיע ב-5 באפריל 2017 במסגרת ניצחון החוץ 0–1 על דפורטיבו אלאבס.
ב-17 ביולי 2017, ברנגר נמכר לטורינו האיטלקית עבור חמישה וחצי מיליון אירו כולל מיליון אירו בונוסים. ב-11 באוגוסט ערך את הופעת הבכורה בקבוצה בו הבקיע את שערו הראשון בניצחון 1–7 על טרפני בגביע האיטלקי. ב-20 באוגוסט ערך את הופעתו הבכורה בליגה בתיקו אחת נגד בולוניה. ב-11 בדצמבר הבקיע את שער הליגה הראשון שלו בניצחון 1–3 על לאציו.
ב-2 באוקטובר 2020 חתם באתלטיק בילבאו לארבע שנים. בעונתו הראשונה בקבוצה הבקיע ברנגר שמונה שערי ליגה, וכן הבקיע מול לבאנטה בתוספת הזמן את שער הניצחון בחצי גמר גביע המלך הספרדי. בעונת 2021/22 ברנגר לא הצליח לכבוש, והתחרה על מקום בהרכב עם השחקן הצעיר ניקו ויליאמס. בפברואר 2022 הבקיע ברנגר בדקה ה-89 את שער הניצחון מול ריאל מדריד ברבע גמר גביע המלך, שהסתיים בתוצאה 0–1 לבילבאו.
תארים

הסופר קאפ הספרדי: 2021
גביע המלך הספרדי: 2023/24
הערות שוליים

↑  אלכס ברנגר עורך את הבכורה שלו בקבוצת המילואים (בספרדית)
↑  ברנגר מקנה לקבוצתו את הניצחון (בספרדית)
↑  אלכס ברנגר חותם על הארכת חוזה עד ליוני 2020 (בספרדית)
↑  רשמי: ברנגר לטורינו
↑  עוזי דן, דגל לבן: ריאל מדריד הפסידה לבילבאו 1:0 והודחה מהגביע הספרדי, באתר הארץ, 4 בפברואר 2022
אליזבת (סרט)

| --- | --- |

כרזת הסרט
 בימוי:  שחר קפור 
 הופק בידי:  טים ביבן, אריק פלנר, אליסון אואן 
 תסריט:  מייקל הריסט 
 עריכה:  ג'יל בילקוק 
 שחקנים ראשיים:  קייט בלאנשט   ג'פרי ראש   ג'וזף פיינס
 מוזיקה:  דייוויד הירשפלדר 
 צילום:  רמי אדפרסין 
 מדינה:  הממלכה המאוחדת 
 חברת הפקה:  פוליגרם, Working Title Films 
 חברה מפיצה:  Gramercy Pictures, נטפליקס 
 שיטת הפצה:  וידאו על פי דרישה 
 הקרנת בכורה:  בריטניה 23 באוקטובר 1998
 משך הקרנה:  124 דק' 
 שפת הסרט:  אנגלית   צרפתית   לטינית
 סוגה:  סרט ביוגרפי, סרט דרמה 
 תקציב:  000,000,$30
 הכנסות:  $82,150,642
 פרסים:  פרס אוסקר לאיפור ולעיצוב השיער הטובים ביותר (Jenny Shircore)  מועצת ביקורת הקולנוע האמריקנית: עשרת הסרטים הטובים ביותר 
 סרט הבא:  אליזבת: תור הזהב 
 דף הסרט ב־IMDb
 
אליזבת (באנגלית: Elizabeth) היא דרמה היסטורית בריטית משנת 1998, על אודות עלייתה של אליזבת הראשונה לכס המלכות והמכשולים שהיו בדרכה. בסרט שיחקו: קייט בלאנשט, ג'פרי ראש, ג'וזף פיינס, כריסטופר אקלסטון, ריצ'רד אטנבורו וג'ון גילגוד.
עלילה

בשנת 1558 המלכה הקתולית, מרי, חולה במחלה חסרת מרפא, כנראה מחלת הסרטן. בהיעדר יורש, היא חוששת שממלכתה תועבר לשלטון אחותה למחצה, אליזבת, התומכת בדת הפרוטסטנטית. היא דורשת ממנה להצהיר על נאמנותה לדת הקתולית, ומשאליזבת אינה מוכנה להצהיר על כך היא נכלאת במגדל לונדון, באמתלה של ניסיון לכאורה להתנקש במלכה. עם מותה של המלכה מרי, אחותה אליזבת היא הבאה בתור לירושה ומוכתרת למלכה.
היותה אישה עצמאית ולא נשואה בתפקיד החשוב ביותר בממלכה היא דבר שאינו מקובל על רבים. אף יועציה הקרובים עומדים על כך שתתחתן ומכירים לה שני חתנים פוטנציאליים: נסיך אסטוריאס, יורש העצר הספרדי, ויורש העצר הצרפתי שארל התשיעי, מלך צרפת. אליזבת מסרבת להיכנע לתכתיבי החצר ולתכתיבים הפוליטיים, גם כאשר ממלכתה מאוימת במלחמה. בהמשך היא שורדת ניסיונות להתנקשות בחייה, על ידי ירי חץ, ועל ידי הרעלה.
למרות תחושת הבדידות ואויביה הרבים מבית ומחוץ, עומד לצידה לורד רוברט דאדלי, המאוהב בה. עם זאת, הוא מצטרף להתארגנות נגד חשאית, של תומכי פליפה השני, מלך ספרד, התומכים בנישואיה לכתר הספרדי, ובהחזרת הממלכה לידי הדת הקתולית, דבר שלדעתם ישרת את אנגליה ואת המלכה אליזבת. כאשר מתגלה ההתארגנות מוצָאים הקושרים להורג באשמת בגידה. עם זאת, את לורד רוברט היא משחררת. הסרט מסתיים בכיתוב המתאר את תקופת שלטונה הממושך של אליזבת הראשונה, שהפכה את אנגליה למדינה החזקה והעשירה באירופה, ושלא נישאה לגבר עד יומה האחרון.
ביקורות ופרסים

הסרט זכה לביקורות טובות, והיה מועמד ל-7 פרסי אוסקר שמתוכם זכה בפרס אחד. בנוסף, קיבל 12 מועמדויות לפרסי באפט"א ושש זכיות ו-3 מועמדויות לפרסי גלובוס הזהב וזכייה אחת. לתפקיד אליזבת נבחנו מספר רב של שחקניות - ניקול קידמן, קריסטין סקוט-תומאס, אמילי ווטסון, ז'ולייט בינוש, הלנה בונהם קרטר, פטסי קנזיט, קתרין זיטה-ג'ונס ולוסי לולס. אך בלאנשט נבחרה לאחר אודישן בסידני.
ב-2007 יצא לאקרנים סרט ההמשך בשם "אליזבת: תור הזהב".
צוות שחקנים

קייט בלאנשט - אליזבת הראשונה, מלכת אנגליה
ג'פרי ראש - פרנסיס וולסינגהם
כריסטופר אקלסטון - תומאס הווארד, דוכס נורפוק הרביעי
ג'וזף פיינס - רוברט דאדלי, רוזן לסטר
קתי בורק - מרי הראשונה, מלכת אנגליה
אמילי מורטימר - קאט אשלי, האומנת של אליזבט בילדותה וחברתה הקרובה בבגרותה
אדוארד הרדוויק - הנרי פיצאלן, רוזן ארונדל
דניאל קרייג - ג'ון באלארד, חבר בקבוצת פורעים המעוניין להתנקש במלכה
ג'יימס פריין - אלברו דה לה קוואדרה, השגריר הספרדי
קלי מקדונלד - איזבל נוליס, אשת חצר
אנגוס דייטון - וואד, שר האוצר
ריצ'רד אטנבורו - סר ויליאם ססיל, יועץ ראשי למלכה אליזבט
ג'ון גילגוד - האפיפיור פיוס החמישי
פאני ארדן - מארי דה גיז, עוצרת ממלכת סקוטלנד בשמה של המלכה מרי
וינסנט קאסל - פרנסואה, דוכס אנז'ו
אריק קנטונה - מונסיור דה פוי
אמנדה ראיין – לטיס הווארד
קני דוטי – סר תומאס אליוט
הערות שוליים

↑  לימים - פליפה השני, מלך ספרד
↑  כך לפי הרומן והתסריט. אין  תיעוד לכך במציאות, ומבחינת גילו אין זה סביר.
| זוכי פרס באפט"א לסרט הבריטי הטוב ביותר |
| --- | --- | --- |
| 1947‏-1967 | Odd Man Out‏ (1947) • The Fallen Idol‏ (1948) • האדם השלישי (1949) • The Blue Lamp‏ (1950) • The Lavender Hill Mob‏ (1951) • The Sound Barrier‏ (1952) • ג'נבייב (1953) • בחירתו של הובסון (1954) • ריצ'רד השלישי (1955) • מרקיע שחקים (1956) • הגשר על הנהר קוואי (1957) • מקום בצמרת (1958) • Sapphire‏ (1959) • מוצאי שבת ובוקר יום א' (1960) • קורטוב של דבש (1961) • לורנס איש ערב (1962) • טום ג'ונס (1963) • דוקטור סטריינג'לאב (1964) • תיק איפקרס (1965) • המרגל שחזר מן הכפור (1966) • אדם לכל עת (1967) |  |
| 1992–היום | משחק הדמעות (1992) • ארץ הצללים (1993) • חברים לרצח (1994) • טירופו של המלך ג'ורג' (1995) • סודות ושקרים (1996) • Nil by Mouth‏ (1997) • אליזבת (1998) • East Is East‏ (1999) • בילי אליוט (2000) • פארק גוספורד (2001) • The Warrior‏ (2002) • לגעת באינסוף (2003) • אהבה של קיץ (2004) • וולאס וגרומיט והארנב הקטלני (2005) המלך האחרון של סקוטלנד (2006) • This Is England‏ (2007) • Man on Wire‏ (2008) • מטען הכאב (2009) • נאום המלך (2010) • החפרפרת (2011) • סקייפול (2012) • כוח משיכה (2013) • התאוריה של הכול (2014) • ברוקלין (2015) • אני, דניאל בלייק (2016) • שלושה שלטים מחוץ לאבינג, מיזורי (2017) •  המועדפת (2018) •  1917 (2019) • צעירה מבטיחה (2020) • בלפסט (2021) • רוחות אינישרין (2022) |  |
| --- | --- |
בקרת זהויות :  GND: 7621463-1
אליזבת אלכסנדרינה, דוכסית וירטמברג

| --- | --- |

 לידה:  27 בפברואר 1802 וירצאו, האימפריה הרוסית האימפריה הרוסית 
 פטירה:  5 בדצמבר 1864 (בגיל 62) קרלסרוהה, הדוכסות הגדולה של באדן  
 שם מלא:  אליזבת אלכסנדרינה קונסטנצה, דוכסית וירטמברג
 שם לידה:  Elisabeth Alexandrine Konstanze von Württemberg 
 מדינה:  דוכסות וירטמברג, ממלכת וירטמברג 
 מקום קבורה:  Grabkapelle 
 בן זוג:  וילהלם, נסיך באדן
 
אליזבת אלכסנדרינה, דוכסית וירטמברג (בגרמנית: Prinzessin Elisabeth Alexandrine von Württemberg; ‏27 בפברואר 1802 - 5 בדצמבר 1864) הייתה בתו של לודוויג, דוכס וירטמברג, ואשתו של וילהלם, נסיך באדן.
ביוגרפיה

אליזבת אלכסנדרינה נולדה ב-27 בפברואר 1802 בווירצאו, ללודוויג, דוכס וירטמברג, בנם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ולהנרייטה, נסיכת נסאו-ויילבורג בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתו של וילם הרביעי, נסיך אורנז'. אחיה היו מריה דורותיאה, ארכידוכסית אוסטריה, אמליה, הדוכסית של סקסוניה-אלטנבורג, פאולינה תרזה, מלכת וירטמברג, ואלכסנדר, דוכס וירטמברג (מייסד בית טק).
ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 ילדים.
בשנת 1859 מת וילהלם, וחמש שנים מאוחר יותר, ב-5 בדצמבר 1864 מתה אליזבת אלכסנדרינה בקרלסרוהה.
משפחתה

ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 בנות:
הנרייטה, נסיכת באדן (1833—1834).
סופיה, נסיכת באדן (1834—1904), התחתנה עם וולדמאר, נסיך ליפה.
אליזבת, נסיכת באדן (1835—1891).
לאופולדינה, נסיכת באדן (1837—1903), התחתנה עם הרמן, נסיך הוהנלוהה-לנגנבורג.
הערות שוליים

↑  Lundy, Darryl. "The Peerage: Elisabeth Alexandrine Herzogin von Württemberg". נבדק ב-16 בדצמבר 2009. {{cite web}}:  (עזרה)
| --- | --- |
בקרת זהויות :  GND: 130248746  VIAF: 6034535   WorldCat (עם VIAF): 6034535 
אליזבת בגיל 18
אמיל ונאנט

אמיל ונאנט (בצרפתית: Émile Veinante;‏ 12 ביוני 1907 – 18 בנובמבר 1983) היה כדורגלן ומאמן צרפתי, ששיחק בעמדת החלוץ.
ביוגרפיה

ונאנט נולד ב-12 ביוני 1907 במץ שבצרפת. כנער החל את דרכו במץ לפני ששיחק בקבוצה הבוגרת ב-1924. בגיל 21 קיבל הצעה ועבר לראסינג פריז לה נשאר נאמן לשנים רבות. עם כניסתה של הליגה הצרפתית ב-1932 ונאנט החל את הקריירה המקצוענית שלו והוא זכה עימה בדאבל ב-1936 ופעם נוספת בגביע ב-1939, אז היה על תקן שחקן-מאמן.
באותו גמר גביע של 1939 ראסינג פריז ניצחה את אולימפיק ליון 1–3 כשוונאנט היה לקפטן וגם כבש. ב-1940 קריירת הקבוצות והנבחרת שלו הסתיימה עקב כיבוש צרפת על ידי גרמניה הנאצית.
ונאנט השתתף במדי נבחרת צרפת במונדיאל 1930 ו-1938. משחקו הראשון בטורניר זה היה חסר חשיבות נגד מקסיקו בשלב הבתים, ובשנים 1933 ו-1934 המעיט לשחק בה. במונדיאל 1938 שנערך על אדמת צרפת כבש עבורה בניצחון 1–3 על בלגיה בשמינית הגמר כעבור דקה אחת בלבד. ברבע הגמר הפסידו לאיטליה. בסך ערך ונאנט עבורה 24 הופעות בהן כבש 14 שערים.
אלכס בקט

| --- | --- |
אין תמונה חופשית
 לידה:  30 ביוני 1982 קרמרתנשייר, הממלכה המאוחדת 
 התאבד:  12 באפריל 2018 (בגיל 35) South Norwood, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  האקדמיה המלכותית לאמנות הדרמה 
 פרופיל ב-IMDb
 
פיטר אלכסנדר בקט (באנגלית: Peter Alexander Beckett;‏ 30 ביולי 1982 – 10 באפריל 2018) היה שחקן בריטי.
ביוגרפיה

בקט נולד בקרמרת'נשיר שבוויילס. בטלוויזיה היה ידוע בעיקר מהופעתו בסדרה הקומית "2012" ובסדרת ההמשך "W1A".
בתיאטרון שיחק בין השאר בתפקיד היגינס במחזה "פיגמליון" בשנת 2017. עוד בתיאטרון גילם דמויות שונות בהן את דמותו של פידל קסטרו. ב-2013 השתתף בפרויקט המוזיקלי "ניאון ניאון" באלבום "Praxis Makes Perfect". ברדיו שיחק בקט בתפקיד מייקל בדרמה "Tracks" ברדיו 4 של ה-BBC.
הוא נפטר בביתו בדרום נורווד שבלונדון בגיל 35. לפי תוצאות החקירה נקבע שהוא התאבד בתלייה. צוין בחקירה שהוא סבל מדיכאון כמעט שנה עד מותו. ג'וזי רורק, במאית הסרט מרי, מלכת הסקוטים, הקדישה את הסרט לזכרו. בסרט גילם את דמותו של וולטר מידמיי הצ'נסלור האנגלי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | The Hotel in Amsterdam | שוער במלון | סרט טלוויזיה |
| 2006 |  | Emmerdale Farm | השוטר טוני ריד | סדרת טלוויזיה (פרק אחד) |
| 2007 |  | The Scum Also Rises | אוון | סרט קצר |
| 2008 |  | The Bill | איזי סימונדס | בפרק "Jack of Hearts" |
| 2009 |  | A Child's Christmases in Wales | זמר מזמורים | סרט טלוויזיה |
| 2010 |  | The Persuasionists | אוון | בפרק "The Handsomeness" |
| 2010 | נשוי רווק אחר | Married Single Other | בולע חרבות | סדרת טלוויזיה (פרק אחד) |
| 2011 |  | Beautiful Enough | אב | סרט קצר |
| 2011 | מהומה רבה על לא דבר | Much Ado About Nothing | בוראקיו | עיבוד מודרני למחזה |
| 2011–2012 | 2012 | Twenty Twelve | ברני לומסדן | סדרת טלוויזיה (6 פרקים) |
| 2012 |  | A Touch of Cloth | מקס | בפרק "The First Case" |
| 2014 | החבר'ה מהלשכה | The Job Lot | בן פרלי | סדרת טלוויזיה (פרק אחד) |
| 2014 |  | Space Ark | בוב | סרט טלוויזיה |
| 2014–2017 | W1A | W1A | ברני לומסדן | סדרת טלוויזיה (6 פרקים) |
| 2015 |  | Youth | תסריטאי | סרט קולנוע |
| 2015 |  | The Scandalous Lady W | קפטן לברסאץ' | סרט טלוויזיה |
| 2015 |  | Top Coppers | מרטין | סדרת טלוויזיה (2 פרקים) |
| 2015 | בתפקיד | Cuffs | פיט פוילס | סדרת טלוויזיה (פרק אחד) |
| 2015 |  | Ministry of Guilt | סם סמית' | סרט קצר |
| 2015–2018 |  | I Live with Models | סת' | סדרת טלוויזיה (8 פרקים) |
| 2016 | באהבה, נינה | Love, Nina | ג'יימי | מיני-סדרה |
| 2016 |  | The Aliens | איוואן | מיני-סדרה |
| 2017 | סוף הפאקינג עולם | The End of the F***ing World | ג'ונו | סדרת טלוויזיה (פרק אחד) |
| 2018 |  | Stath Lets Flats | מרקוס | סדרת טלוויזיה (5 פרקים) |
| 2018 | מרי, מלכת הסקוטים | Mary Queen of Scots | וולטר מידמיי | יצא אחרי מותו |
הערות שוליים

↑  Chris Wiegand (12 באפריל 2018). "Alex Beckett, theatre and W1A actor, dies suddenly". The Guardian. {{cite web}}:  (עזרה)
1 2    Press Association, ‏Tributes paid to W1A star Alex Beckett following his death aged 35, The Telegraph, 12 April 2018
↑  "Tracks - S1 - Episode 1: The Nervus Vagus". Radio Times (באנגלית). נבדק ב-2020-12-19.
↑  Datson, Andy (8 באוגוסט 2018). "W1A actor died in South Norwood just hours before he was due on stage". Croydon Advertiser. נבדק ב-9 באוגוסט 2018. {{cite web}}:  (עזרה)
אמהרים

|  אוכלוסייה |
| --- | --- |
 כ-22 מיליון
 ריכוזי אוכלוסייה עיקריים
 אתיופיה אתיופיה 19,867,817   סודאן סודאן 1,345,876   סומליה סומליה 900,000   ארצות הברית ארצות הברית 195,260   אריתריאה אריתריאה 110,000   קנדה קנדה 18,020   שוודיה שוודיה 12,000   תימן תימן 9,200   בריטניה בריטניה 8,620   גרמניה גרמניה 5,800   אוסטרליה אוסטרליה 4,515   ג'יבוטי ג'יבוטי 4,200   נורווגיה נורווגיה 3,200   מצרים מצרים 2,900   פינלנד פינלנד 1,515   ישראל ישראל מספר לא ידוע
 שפות
 אמהרית
 דת
 נוצרים אתיופים · מוסלמים סונים ·  יהודים
 קבוצות אתניות קשורות
 תגרים · תגרה · הררים · ארגובים · גורגים שאר עמים שמיים
 
אמהרים (אמהרית: አማራ, געז: አምሐራ) הם אומה או קבוצה אתנית, שמקורה בקרן אפריקה, והחיים ברובם במדינת אמהרה שבחבל ההיסטורי חבש בצפון הפדרציה האתיופית. עם זה התגבש כחלק מקבוצת העמים החבשים (געז: "ሐበሻ") בתקופת החושך האתיופית במאות ה-9 וה-10, האמהרים נהפכו לקבוצה המשפיעה באימפריה האתיופית כאשר שושלת הקיסרים האמהרים, השושלת הסולומונית עלתה לשלטון בתחילת המאה ה-13. האמהרים משתייכים לעמים האתיושמים ומסווגים במשפחת העמים השמיים. שפתם האמהרית הנכתבת בכתב געז נהפכה לשפת הקיסרות האתיופית מתחילת המאה ה-14 וכיום היא שפתה הרשמית של אתיופיה כמו כן היא השפה השמית השנייה במספר דובריה לאחר הערבית.